**Цер** (латински: *Quercus cerris*) – вид даб. Церот е високо листопадно дрво.

Распространетост
----------------

Церот е јужноевропско и западноазиско дрво. Ареалот му се протега од Шпанија и Франција (каде е редок) на запад, преку Апенинскиот и Балканскиот Полуостров до Мала Азија и Сирија на исток. На север се протега до јужна Швајцарија и Австрија, а најсеверно до Моравија.

Опис
----

Церот долговечен вид и може да доживее 200 години. Достигнува висина од 30 до 35 метра и дебелина на стеблото од 1,3 м. Рано се развива дебела мртва кора која е темносива, скоро црна, со длабоки надолжни пукнатини црвени на дното и ретки и тесни попречни. Младите гранчиња се влакнести, аглести, зеленикаво сиви.

Крошната е густа, темна, со ширококонусен облик. Пупките се доста ситни со бројни ситни, тесни јазичести ливчиња при основата, долги 2 см, карактеристични за церот. Листовите се поединечни, наизменично распоредени. Имаат променлив облик, обично се долги 8-14 см и широки до 8 см, со 7-8 парови засеци или неправилно назабен обод. Пораснатиот лист е нежно кожест, на лице сјаен, со интензивна зелена боја, на опачината посветол и благо влакнест, особено околу нервите. Петелката е долга 0,5-2,5 см. Разлистува нешто подоцна од стежерот, на крајот на април или во текот на мај. Листовите остануваат на гранките до доцна есен.

Цветовите се еднополни, машките собрани во долги реси, а женските поединечни во групи по 2-5, на кратки дршки. Цвета истовремено со разлистувањето.

Плодот е желад, долг околу 4 см и широк околу 2 см, при врвот малку сплескан, со ситно избраздена површина по должината. До 1/3 или 1/2 е покриен со купулата. Купулата е покриена со кожести стипули (шубареста).

* Длабоки пукнатини на кората, црвени на днотоДлабоки пукнатини на кората, црвени на дното
* Карактеристични пупкиКарактеристични пупки
* Кожести листовиКожести листови
* Желад со „шубареста" купулаЖелад со „шубареста" купула

Живеалиште
----------

Церот претежно е ксеротермен вид, приспособен на субмедитеранската и умерено континенталната клима на југоисточна Европа. Најмногу му одговараат подлабоки, доста суви, слабо кисели земјишта. Церот сака светлина. Во висина расте повеќе од плоскачот како и од горунот.

Поврзано
--------

* Даб
* Даб стежер
* Горун
* Сладун
* Дрво (материјал)
* Желад

Наводи
------

1. ↑  „Цер" — Дигитален речник на македонскиот јазик
2. 1 2 3 4 5 6  Вукићевић, Емилија (2005). *Декоративна дендрологија* (2. изд.). Београд: Привредно финансијски водич. стр. 272–304.
3. 1 2 3 4  Lanzara, Paola (1982). *Drveće*. Zagreb: Mladinska kwiga.

Надворешни врски
----------------

* Портал: Биологија

|  |  |
| --- | --- |
| Ризница | „Цер" на Ризницата ? |

|  |  |
| --- | --- |
|  | „Quercus cerris" на Викивидовите ? |

* Cer - Quercus cerris - Посетено на 1. 2. 2016.
* Grijanje na drva - kako povećati energetsku iskoristivost drveta - Посетено на 1. 2. 2016.
* Јокић, Добринка; Николић, Владимир (2012). „СТАБЛА-ЗАПИСИ". *Јутро*.[*мртва врска*][*мртва врска*]

|  |  |  |
| --- | --- | --- |
| 

|  |  |
| --- | --- |
| Таксонски назнаки | 
* Википодатоци: Q157277
* APDB: 226049
* BioLib: 3457
* Calflora: 12822
* EoL: 1151719
* EPPO: QUECE
* GBIF: 2880580
* GRIN: 30655
* iNaturalist: 135408
* IPNI: 295941-1
* ITIS: 506534
* МСЗП: 194074
* NCBI: 39468
* NZOR: 4ec965ac-75a7-49f8-8d5c-cddd667251f0
* PalDat: Quercus\_cerris
* PfaF: cerris Quercus cerris
* Plantarium: 31137
* Plant List: kew-172055
* PLANTS: QUCE
* POWO: urn:lsid:ipni.org:names:295941-1
* WCSP: 172055

 |

 |